**Dette dokumentet beskriver integrasjoner til/fra UBW Økonomi med krav til format/innhold**

**Filformater**

For fagsystemer som skal avgi datagrunnlag til UBW Økonomi gjelder følgende:

UBW Økonomi kan motta datagrunnlag for videre behandling i økonomisystemet. Disse data skal leveres til UBW Økonomi i filer. UBW har et utarbeidet sett med faste filformater for de forskjellige transaksjonstypene.

**Logistikk-modul:**

* + LG04 Salgsordrer:

Data som importeres til UBW og opprettes som salgsordrer, og deretter blir fakturert gjennom UBW.

* + LG04 Innkjøpsordrer:

Data som importeres til UBW og opprettes som en innkjøpsordre. Innkjøpsordre vil senere kobles med faktura fra leverandør, gitt at leverandør bruker korrekte referanser i EHF faktura.

* + LG04 Varemottak:

Data som importeres til UBW og genererer et varemottak på en eksisterende innkjøpsordre. Benyttes for enheter som har egen logistikkmodul i sitt fagsystem.

**Økonomi-modul:**

* CS15 – Kunde-/leverandørdata
  + Kundedata som importeres til UBW for oppretting av kunder eller endring av opplysninger i kunderegisteret.
  + Leverandørdata som importeres til UBW for oppretting av leverandører eller endring av opplysninger i leverandørregisteret.
* GL07 – regnskapstransaksjoner hovedbok
  + For systemer som skal avlevere regnskapstransaksjoner på hovedboksnivå, dvs. transaksjoner der registrering på kunde- leverandør-, eller ansatt-nummer framgår i fag-/forsystem, mens hovedboksføringene skal overføres til UBW Økonomi. Eksempel: fil fra HR-systemet, der grunnlagsdata og bilag er registrert i fag-/forsystemet og det overføres fil til UBW Økonomi på et aggregert nivå (med sporbarhet tilbake til avleverende forsystem) for regnskapsføring av lønns- og refusjonstransaksjoner.
* Faktura - utbetalingsbilag
  + For systemer som har behov for å generere en utbetaling (avregning/faktura) er det mulig å overføre transaksjoner til UBW som en inngående faktura. Transaksjoner vil da bli importert og sendt på arbeidsflyt som leverandørfaktura. Rutiner for godkjenning og utbetaling følger samme tilganger og fullmakter som ved andre fakturabehandlinger (eksempel: Tilskudd/Insights).

Alle filer kan leveres til UBW som XML filer, eller tekstfiler med fast bredde i henhold til UBW sitt standardformat.

XML-format som er tilrettelagt i UBW finnes beskrevet her:

<http://services.agresso.com/schema/>

* For LG04 brukes ABWorder:

<http://services.agresso.com/schema/ABWOrder/> (versjon 2007)

* For CS15 brukes ABWSupplierCustomer: <http://services.agresso.com/schema/ABWSupplierCustomer/> (versjon 2007)
* For GL07 brukes ABWTransaction: <http://services.agresso.com/schema/ABWtransaction/> (versjon 2005)

**Formatbeskrivelser**

For XML- og tekstfiler med fast bredde har LRS utarbeidet egen dokumentasjon basert på formatbeskrivelsen fra UBW. Dokumentasjonen viser bl.a. eksempler og hvilke felter som er obligatoriske for at UBW skal behandle data riktig ved import.

Postmottak LRS; [lrs@bergen.kommune.no](mailto:lrs@bergen.kommune.no) må kontaktes, slik at vi kan sørge for å oversende korrekt dokumentasjon i henhold til hvilke data som skal overføres til UBW Økonomi.

**Øvrige integrasjoner**

UBW Økonomi kan også levere data til andre systemer. Det kan gjelde registerinformasjon, kvittering for mottatte data, regnskapsinformasjon eller annen informasjon som er tilgjengelig fra økonomisystemet.

Postmottak LRS; [lrs@bergen.kommune.no](mailto:lrs@bergen.kommune.no) må kontaktes i de tilfeller der dette er aktuelt, så man kan få avklart hvilken type data og hvilken teknologi (fil/webservices/API) som skal benyttes til integrasjon.